
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/4 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	28 de gener de 2019 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Ramon Xandri Solé, 2n tinent d’alcaldia


Una vegada verificada per la secretaria actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/3 de la Junta de Govern Local de la sessió duta a terme el dia 21 de gener de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres. 


ACCIÓ SOCIAL
	Expedient 133/2019. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de gener de 2019, un ajut de dos-cents cinquanta euros (250,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 133/2019. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, 

La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el subministrament elèctric d'un habitatge corresponent al mes de novembre de 2018, de quaranta-dos euros amb cinquanta-dos cèntims (42,52 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CONTRACTACIÓ
	Expedient 98/2019. Contracte menor d'obra – Pavimentació de la vorera de la Pl. de les Moreres

	Favorable
	Tipus de votació: unanimitat

	Vist que, mitjançant Provisió d'inici de data 14 de gener de 2019, es va acreditar la necessitat d'aquest Ajuntament de contractar les obres per pavimentar la vorera de la plaça de les Moreres;
Vist que en relació a aquestes obres es disposa dels pressupostos següents:
- Construccions Joan Colell Boix, SL, per un import de 10.661,31 €, més 21% d'IVA
- Construccions Josep Clotet, SA, per un import de 10.631,17 €, més 21% d'IVA
- Brichs Obres i Construccions, SL, per un import de 10.266,74 €, més 21% d'IVA.
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el contracte d'obres amb el contractista Brichs Obres i Construccions, SL, amb NIF núm. B25539206, atès que és l'oferta més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 10.266,74 €
Impostos: 2.156,01 €
Total: 12.422,75 €.
Segon. L'objecte del present contracte és dur a terme les obres de: Pavimentació de la vorera de la plaça de les Moreres.
El codi CPV és el següent: 45233200-1.
Tercer. Aprovar la despesa corresponent a la prestació d'aquestes obres, amb càrrec a l'aplicació:
Exercici     Aplicació pressupostària     Import          IVA/IGIC          Total
  2019                1530 61900               10.266,74 €         21%        12.422,75 €
del vigent pressupost.
Quart. En tot cas, la factura haurà de contenir els següents esments:
DIR3 Codi d'entitat: L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


CONVENIS
	Expedient 186/2019. Conveni de col·laboració amb el Consell Comarcal del Solsonès en relació al projecte Manteniment polivalent d’espais públics, en el marc de les subvencions per al Programa Treball i Formació

	Favorable
	Tipus de votació: unanimitat

	Es dona compte del conveni de col·laboració entre el Consell Comarcal del Solsonès i l'Ajuntament de Solsona pel que fa al projecte Manteniment polivalent d’espais públics, en el marc de les subvencions per al programa Treball i Formació i que es transcriu tot seguit:
«Conveni de col·laboració entre el Consell Comarcal del Solsonès i l’Ajuntament de Solsona
Reunits
D’una part, la Sra. Sara Alarcón i Postils, presidenta del Consell Comarcal del Solsonès, que actua en el seu nom i representació, amb domicili a Solsona, carrer dels Dominics, 12, plaça del Consell Comarcal de la ciutat de Solsona.
I, de l’altra el Sr. David Rodríguez i González, alcalde i president de l'Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona.
Ambdues parts es reconeixen mútuament en la qualitat en què intervenen la capacitat legal necessària per atorgar aquest conveni i a aquest efecte,
Exposen
I. El Consell Comarcal del Solsonès ha presentat una sol·licitud de subvenció d’acord amb la Resolució TSF/2265/2018, d’1 d’octubre, per la qual s’obre la convocatòria per a l’any 2018 per a la concessió de subvencions per al Programa Treball i Formació, regulada per l’Ordre TSF/156/2018, de 2 de setembre, per la qual s’aproven les bases reguladores per a la concessió de subvencions per al Programa Treball i Formació.
II. En data 14 de desembre de 2018, la directora del Servei d’Ocupació de Catalunya ha resolt atorgar al Consell Comarcal del Solsonès una subvenció de 222.542,96 € per realitzar el Programa Treball i Formació, dins del qual es preveu la contractació d’un coordinador i de peons i auxiliars administratius, per dur a terme tasques de caràcter temporal i no estructural, les quals no substituiran les del personal propi de l’entitat de destí i es duran a terme de conformitat amb l’article 25.1.c) del Decret legislatiu 4/2003, de 4 de novembre, pel qual s’aprova el Text refós de la Llei de l’organització comarcal del Catalunya, que atribueix a la comarca l’exercici de les competències que li deleguin o li encarreguin de gestionar els municipis, podent també aquestes realitzar obres o prestar serveis en l’àmbit de les seves competències.
III. És voluntat de les parts la col·laboració mútua per dur a terme l’actuació assenyalada, per això les parts,
Disposen
Primer. Aquest conveni té per finalitat la col·laboració entre el Consell Comarcal del Solsonès i l’Ajuntament de Solsona en la realització dels projectes: "Manteniment polivalent d'espais públics" i "Suport administratiu municipal", en compliment de la Resolució TSF/2265/2018, d’1 d’octubre, per la qual s’obre la convocatòria per a l’any 2018 per a la concessió de subvencions per al Programa Treball i Formació.
Segon. L’Ajuntament de Solsona autoritza al Consell Comarcal del Solsonès, l’ús de les instal·lacions/dependències situades al seu terme municipal per dur a terme part de les actuacions contemplades en el projecte de l’acord anterior.
La col·laboració s'establirà d'acord amb la distribució realitzada pel Consell Comarcal del Solsonès en relació al personal contractat per aquest per dur a terme aquests projectes.
Tercer. El Consell Comarcal del Solsonès es farà càrrec de les despeses corresponents a formació i/o vigilància dels riscos laborals i a donar compliment al disposat a l’Ordre TSF/2265/2018.
Quart. El Consell Comarcal del Solsonès, es reserva en tot moment, la facultat d’inspeccionar els serveis realitzats pel treballador contractat així com també de restar informat en tot moment de la seva execució. En tot cas l’Ajuntament de Solsona i el personal contractat hauran de seguir les instruccions i directrius i donar compliment, en tot moment, al que assenyali la persona que realitzarà les tasques de coordinació i suport tècnic dels projectes inclosos dins de la Resolució assenyalada a l’apartat II de la part expositiva.
Cinquè. Aquest conveni entrarà en vigor el dia de la seva signatura, tindrà efectes retroactius al dia 28 de desembre de 2018 i restarà vigent fins a la finalització dels serveis del personal contractat i la indemnització per fi de contracte, així com de totes les actuacions necessàries per al ple compliment de l’establert en l’Ordre TSF/2265/2018, d’1 d’octubre, respecte a l’actuació realitzada en l’espai públic d’aquest ajuntament i fins al ple compliment de totes les obligacions de les parts establertes a aquest conveni.
I, perquè així consti, les parts signen el present conveni”
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


	Expedient 197/2019. Conveni de col·laboració amb la Fundació Pau Casals en relació amb la campanya de suport a la Fundació Pau Casals

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i la Fundació Pau Casals en relació a la campanya de suport a la Fundació Pau Casals per a la difusió del seu llegat cultural i humanístic i per promoure el coneixement de la vida i l'obra de Pau Casals entre els ciutadans del municipi i que es transcriu tot seguit:
“Conveni de col·laboració entre l’Ajuntament de Solsona i la Fundació Pau Casals
Reunits
D'una part, el Sr. David Rodríguez i González, alcalde i president de l'Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona i amb NIF núm. P2525700G.
De l'altra, el Sr. Jordi Pardo i Rodríguez, director general de la Fundació Pau Casals, actuant en representació de la mateixa entitat, domiciliada a l'avinguda Palfuriana, 67, Sant salvador, El Vendrell (Tarragona), amb NIF núm. G43027499, d'acord amb l'escriptura d'atorgament de poders número 2.592, de data 14 de novembre de 2013, atorgada pel notari Sr. Lluís Jou i Mirabent, de l'Il·lustre Col·legi de Notaris de Catalunya.
Ambdues parts es reconeixen competència i capacitat per formalitzar el present conveni,
Exposen
Primer. La Fundació Pau Casals, creada per Pau Casals i la seva esposa Marta Casals des de Puerto Rico l'any 1972, té per objectiu conservar i difondre el llegat musical i humà de Pau Casals promovent accions i projectes a favor de la pau, la cohesió social, i la difusió de la música i la cultura.
Segon. Aquesta missió fundacional es centra principalment:
A conservar, difondre i gestionar el llegat patrimonial que Pau Casals diposità a Catalunya. Donar a conèixer el patrimoni que Pau Casals va llegar en les seves diferents facetes com a intèrpret, compositor i artista compromès. Incentivar la recerca del seu fons documental i patrimonial per a estudiar diferents moments històrics que va viure, així com conèixer el seu paper en cadascun d'ells. Garantir que les noves generacions coneguin l'enorme llegat cultural i humanístic d'un dels noms més universals de la cultura catalana.
Tercer. Que el Museu Pau Casals és un dels millors museus d'Europa dedicat a un músic i l'hauria de conèixer tota la ciutadania de Catalunya.
Quart. Que l'Ajuntament de Solsona vol homenatjar la figura de Pau Casals donant suport a la fundació que ell va crear per promoure els valors de la música, la pau i la convivència i mantenir vius els lligams del seu llegat cultural i humanístic amb Catalunya, promovent la visita a les instal·lacions del Museu Pau Casals.
Cinquè. Que l'Ajuntament de Solsona s'adhereix a la campanya de suport a la Fundació Pau casals per a la difusió del seu llegat cultural i humanístic i per promoure el coneixement de la vida i l'obra de Pau Casals entre els ciutadans del municipi.
En virtut del què s'ha exposat, les parts acorden formalitzar el present conveni de col·laboració d'acord els pactes següents:
I. L'Ajuntament de Solsona, s'adhereix a la campanya de suport a la Fundació Pau Casals.
II. La Fundació Pau Casals donarà accés gratuït a la visita del Museu Pau Casals, ubicat a Vil·la Casals a Sant Salvador (El Vendrell) durant la durada del conveni a tots els veïns del municipi de Solsona que acreditin estar empadronats a l'esmentat municipi, mitjançant la presentació d'un document oficial vigent (DNI, passaport, certificat d'empadronament o document equivalent).
III. L'Ajuntament de Solsona contribuirà anualment amb la quantitat de 300,00 € en concepte de donatiu de suport al projecte.
IV. La Fundació Pau Casals facilitarà la informació necessària (textos, imatges i continguts digitals) a l'Ajuntament objecte d'aquest conveni per tal de garantir que la ciutadania i el teixit associatiu del municipi coneguin el present acord de col·laboració.
V. La Fundació Pau Casals comunicarà públicament el contingut d'aquest conveni, i col·laborarà en la difusió als ciutadans i al teixit associatiu del municipi de la possibilitat de visitar gratuïtament el Museu Pau Casals.
VI. aquest conveni de col·laboració té una durada de tres anys i es renovarà de forma automàtica cada any a no ser que una de les parts ho denunciï amb una antelació de tres mesos.
Els representants d'ambdues parts signen aquest conveni, per duplicat, el dia ___ de/d'____________ de 2019."
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 10/2019. Esplai Riallera – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita pel representant de l'Esplai Riallers, en què demana permís per poder utilitzar l'espai de la plaça de l'1 d'Octubre i l'estand de les botifarres que s'instal·la per la Fira de Sant Isidre el dia 4 de maig, per dur a terme els actes programats per celebrar els 50 anys de l'entitat;
Vist l'informe 4/2019 emès per la Policia Local i a proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el què sol·licita i comunicar a la sol·licitant que l'organització serà la responsable que es respecti l'entorn i no s'ocasioni molèsties als veïns de la zona.


 
	Expedient 191/2019. Escola Arrels Primària – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de l'Escola Arrels Primària, en què demana poder utilitzar un escenari amb una escala, 30 taules, 120 cadires, 18 taulers llargs, 72 cavallets i l'equip de so el dia 7 d'abril, i un escenari amb dues escales, l'equip de so i 150 cadires el dia 23 d'abril, per dur a terme diferents celebracions a l'Escola;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 192/2019. Unió de Botiguers i Comerciants de Solsona – utilització espai públic

	Favorable
	Tipus de votació: unanimitat

	Vista la sol·licitud presentada i subscrita pel representant de la Unió de Botiguers i Comerciants de Solsona, amb NIF núm. G25214305, en què demana autorització per poder realitzar una visita guiada als baixos de l'Ajuntament i tot seguit poder utilitzar la sala cultural de l'Ajuntament per poder dur a terme l'assemblea general de socis el dia 5 de febrer, de les 20.00 a les 23.00 hores;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 193/2019. Festa de la partida de Sant Honorat, dia 26 de maig

	Favorable
	Tipus de votació: unanimitat

	Vista la sol·licitud presentada i subscrita per STB i DPR, amb DNI núm. *724J i *188F, respectivament, priores de la capella de Sant Honorat, en què demanen que l’Ajuntament talli l’herba de tot l’entorn de la capella i que s’escampi grava per facilitar l’accés a la mateixa; també demana poder utilitzar 30 cadires i tres taules el dia 26 de maig, a les 11.30 hores, per poder celebrar la missa i la benedicció del terme de la festa de la partida;
A proposta de les regidores delegades de Cultura i de Serveis municipals,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


 
	Expedient 202/2019. Centre d'Estudis Lacetans (secció GNS) – publicació 'Les Orquídies del Solsonès'

	Favorable
	Tipus de votació: unanimitat

	Vista la sol·licitud presentada i subscrita pel representant de la secció del Grup de Natura del Solsonès del Centre d'Estudis Lacetans, en què demana que les regidories de Cultura o de Medi ambient adquireixin diversos exemplars de la publicació 'Les Orquídies del Solsonès', que en breu es posarà a la venda, per tal de fer-ne difusió;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar al sol·licitant que es pot adherir a les línies d'ajut que la regidoria de Cultura obrirà durant el mes d'abril.


GOVERNACIÓ
	Expedient 162/2019. Amisol – col·locació d'un mirall al camí d'accés a les instal·lacions d'Amisol

	Favorable
	Tipus de votació: unanimitat

	Vista la sol·licitud presentada i subscrita pel president de l'Associació Amisol, amb NIF núm. G25021338, en què demana poder posar un mirall al revolt que hi ha molt tancat i amb poca visibilitat en el camí d'accés a les instal·lacions que té l'Associació Amisol a la partida de Santa Llúcia;
Vist l'informe 32/2019 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 

PERSONAL
	Expedient 737/2018. Convocatòria C03/2018. Tècnic/a de ràdio

	Favorable
	Tipus de votació: unanimitat

	Vista l'oferta pública d'ocupació corresponent a l'exercici 2017, aprovada per resolució d'Alcaldia 154/2017, de 9 d’agost de 2017, i publicada en el Diari Oficial de la Generalitat de Catalunya núm. 7438, de 22 d’agost de 2017, per la qual es precisa convocar un procés de selecció per cobrir una plaça de tècnic/a de ràdio i la constitució d’una borsa de treball;
Vist que la partida pressupostaria 4910-13000 i 4910-13002 del pressupost actual té consignació suficient per afrontar les despeses derivades d'aquesta contractació;
Vist que la Junta de Govern Local del dia 19 de novembre de 2018 va aprovar les bases reguladores del procés de selecció per cobrir una plaça de tècnic/a de ràdio i la constitució d'una borsa de treball per cobrir temporalment les vacants i/o substitucions que es puguin originar en aquest lloc de treball a l'Ajuntament de Solsona;
Vist que tant la convocatòria com les bases aprovades es van publicar al web municipal, al BOP de Lleida núm. 227, de 23 de novembre de 2018, i al DOGC núm. 7754 de 23 de novembre de 2018;
Vista l'acta del tribunal qualificador del dia 22 de gener de 2019 on es proposa la contractació de l'aspirant amb major puntuació;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Contractar JCN, amb DNI núm. *357D, a partir del dia 1 de març de 2019, mitjançant un contracte laboral indefinit a temps parcial a raó de 20 hores setmanals, per cobrir una plaça de tècnic/a de ràdio, grup C1.
2. Constituir una borsa de treball per cobrir temporalment el lloc de tècnic/a de ràdio per vacants de caràcter temporal i/o possibles substitucions. L’ordre de crida serà d’acord amb la major puntuació obtinguda al concurs. Els aspirants que integren la borsa de treball són els següents:
1 Registre d’entrada número    3782    16,60    punts
2 Registre d’entrada número    3654    12,80    punts
3 Registre d’entrada número    3656      7,50    punts.
3. Notificar a cadascun dels aspirants les puntuacions globals de tot el procés de selecció i que tot seguit es detalla:
1  Registre d’entrada número 3935    20,75    punts
2  Registre d’entrada número 3782    16,60    punts
3  Registre d’entrada número 3654    12,80    punts
4  Registre d’entrada número 3656      7,50    punts
5  Registre d’entrada número E-RE-58            exclòs.


 
	Expedient 2156/2018. Convocatòria C09/2018. Borsa de treball de professors/es per a l'Escola Municipal de Música de Solsona

	Favorable
	Tipus de votació: unanimitat

	Vist que a l'Escola Municipal de Música de Solsona, amb motiu de baixes per IT, maternitats/paternitats, permisos i altres absències, és necessari substituir alguns professors/ores per poder continuar fent les classes amb normalitat i segons la programació del curs escolar;
Vist que la Junta de Govern Local del dia 3 de desembre de 2018 va aprovar les bases reguladores del procés de selecció per a la creació d'una borsa de treball de professors/es per a l'Escola Municipal de Música de Solsona per cobrir temporalment les vacants i/o substitucions que es puguin originar en aquest lloc de treball;
Vist que tant la convocatòria com les bases aprovades es van publicar al web municipal, al BOP de Lleida núm. 238, de 11 de desembre de 2018, i al DOGC núm. 7765 de 11 de desembre de 2018;
Vista l'acta del tribunal qualificador del dia 23 de gener de 2019 on es resol la borsa de treball de professors/es per a l'Escola Municipal de Música de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Constituir una borsa de treball de professors/es per a l'Escola Municipal de Música de Solsona. L’ordre de crida serà d’acord amb la major puntuació obtinguda al concurs i segons l'especialitat de la vacant a cobrir. Els aspirants que integren la borsa de treball són els següents:
1 Registre d’entrada número    3884      4,50    punts
2 Registre d’entrada número    4009      4,50    punts
3 Registre d’entrada número    4010      4,50    punts
4 Registre d’entrada número    4018      4,50    punts
5 Registre d’entrada número    ERE59    3,21   punts
6 Registre d’entrada número    ERE56    3,00   punts
7 Registre d’entrada número    3978      1,57    punts
8 Registre d’entrada número    3997      1,51    punts
9 Registre d’entrada número    ERE62    0,10   punts
10 Registre d’entrada número  3844                 exclòs
11 Registre d’entrada número  4019                 exclòs.
2. Notificar aquesta resolució a tots els aspirants.


 
	Expedient 1594/2018. Convocatòria Projecte Treball als Barris 2018

	Favorable
	Tipus de votació: unanimitat

	Vista la resolució del Servei Públic d'Ocupació de Catalunya de data 5 de desembre de 2018, amb número d'expedient CTB-030/18, de la convocatòria Projecte Treballs als Barris 2018, d'acord amb la Resolució TSF/1867/2018, de 24 de juliol, per la qual s'obre la convocatòria per a l'any 2018 per la concessió de subvencions destinades al Programa de suport als territoris amb majors necessitats de reequilibri territorial i social: Projecte Treball als Barris;
Vist el procediment establert a la base 5.5 Programa D: programes d'experienciació laboral, on s'estableix que l'entitat beneficiària de la subvenció  presentarà una oferta de treball de caràcter genèric a l'Oficina de Treball del Servei Públic d'Ocupació de Catalunya de Solsona;
Vista l'oferta de treball número 09-2019/2544 per una plaça de peó i vista l'oferta de treball número 09-2019/2546 per a dues places d'oficial, i vista l'acta dels responsables de la selecció de data 25 de gener de 2019 i després d'entrevistar tots els aspirants de cadascuna de les ofertes;
Atès que a les partides pressupostàries 4330-13100 del pressupost actual hi ha consignació per afrontar les despeses derivades d'aquesta contractació;
A proposta de l'alcalde,
La Junta de Govern Local, en virtut de les facultats que té delegades per decret de l'Alcaldia 125/2015, de 10 de juliol, i per unanimitat dels assistents, acorda:
1. Contractar MFN, amb DNI núm. *685P, a partir del dia 1 de febrer de 2019 i fins el dia 31 d'octubre de 2019, mitjançant un contracte de durada determinada d'interès social a temps complet per executar el projecte inclòs a l'expedient CTB-030/18, amb la categoria de peó.
2. Contractar FJGF, amb DNI núm. *048Y, a partir del dia 1 de febrer de 2019 i fins el dia 31 d'octubre de 2019, mitjançant un contracte de durada determinada d'interès social a temps complet per executar el projecte inclòs a l'expedient CTB-030/18, amb la categoria d'oficial.
3. Contractar GQL, amb DNI núm. *410A, a partir del dia 1 de febrer de 2019 i fins el dia 31 d'octubre de 2019, mitjançant un contracte de durada determinada d'interès social a temps complet per executar el projecte inclòs a l'expedient CTB-030/18, amb la categoria d'oficial.


	Expedient 186/2019. Contractació de personal que ha de dur a terme el Programa de Treball i Formació, en compliment de la Resolució TSF/2265/2018

	Favorable
	Tipus de votació: unanimitat

	A la Junta de Govern Local d’avui s’ha aprovat el conveni de col·laboració entre el Consell Comarcal del Solsonès i l’Ajuntament de Solsona per dur a terme la contractació de personal que ha de dur a terme el Programa Treball i Formació, en compliment de la Resolució TSF/2265/2018, d’1 d’octubre, per la qual s’obre la convocatòria per a l’any 2018 per a la concessió de subvencions per al Programa Treball i Formació, per la qual s’atorga al Consell Comarcal del Solsonès una subvenció de 222.452,96 €.
La Resolució assenyalada es dicta d’acord amb l’Ordre TSF/156/2018, de 20 de setembre per la qual s’aproven les bases reguladores per a la concessió de subvencions per al programa Treball i Formació.
El Consell Comarcal del Solsonès, en execució d’aquest projecte s’encarrega de la contractació del personal necessari per dur a terme el projecte referenciat per a l’Ajuntament de Solsona.
Les despeses corresponents a sou, seguretat social i formació i/o vigilància dels riscos laborals aniran a càrrec del Consell Comarcal del Solsonès de conformitat amb la subvenció atorgada.
És voluntat de l’Ajuntament de Solsona col∙laborar en aquestes contractacions,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
Primer. L’Ajuntament de Solsona s’obliga a l’abonament, dins el termini de dos dies a comptar des de l’endemà de la reclamació efectuada pel Consell Comarcal del Solsonès de les despeses que es detallen a continuació i segons el sistema de càlcul següent:
Import a assumir per l'Ajuntament = (A/B) x C
On A serà el nombre de dies totals treballats en aquest Ajuntament
On B serà el nombre total de dies treballats per tots els treballadors en tota la durada del projecte i en tots els ajuntaments.
On C serà el sumatori de les despeses de tots els treballadors contractats pel Consell Comarcal referents a:
- Indemnització que correspongui per a la finalització del contracte del personal.
- Despeses de baixa per incapacitat temporal.
- Despeses assumides primerament pel Consell Comarcal del Solsonès corresponents a:
- prevenció de riscos laborals
- seguretat i salut en el treball (revisió mèdica) o responsabilitat patrimonial,
- vestuari bàsic (calçat, armilla reflectant, ulleres, guants), així com qualsevol altra que es pugui originar*.
(*) Els ajuntaments que no disposen de peons no hauran d'assumir les despeses de vestuari bàsic d'aquests.
Segon. Aniran a càrrec de l’ajuntament les despeses de quilometratge del coordinador en les tasques de supervisió del personal destinat a aquest ajuntament, en cas que l’Ajuntament requereixi els seus serveis.
També i pel que fa al personal assignat a aquest ajuntament, les derivades de dietes i quilometratge que s’originin a partir del centre de treball, com a conseqüència d’instruccions que durant la jornada laboral l’Ajuntament li estableixi, d'acord amb les instruccions del coordinador del projecte, i d’assistència a sessions formatives obligatòries, si correspon.
Els desplaçaments dels treballadors contractats es realitzaran amb el seu vehicle propi només per les vies que estiguin en correctes condicions, en cas contrari, l'Ajuntament serà qui faciliti a aquests els mitjans de transport per realitzar les tasques encomanades.
L’Ajuntament no demanarà al personal assignat que avanci bestretes corresponents a materials i consumibles pel desenvolupament de les tasques assignades.
Tercer. L’Ajuntament es compromet a cedir puntualment, si és necessari, la persona o persones treballadores en el seu municipi al Consell Comarcal del Solsonès per realitzar tasques que aquesta darrera entitat consideri prioritàries. La despesa generada durant aquesta cessió serà assumida pel Consell Comarcal del Solsonès. El Consell Comarcal del Solsonès, en aquests casos, avisarà a l'Ajuntament amb la màxima antelació possible.
Quart. L’Ajuntament incorporarà el personal tècnic i/o de suport necessari per tal d’assegurar el correcte desenvolupament dels treballs a dur a terme i el compliment de la normativa de riscos laborals d’aplicació, de conformitat amb la memòria del projecte presentada a la convocatòria de l’ajut, així com els mitjans, eines, EPIs específics (no incorporats en el punt primer d'aquest acord) i materials necessaris per a l’adequada execució dels treballs.
Cinquè. En cas que l’Ajuntament no disposi de mitjans, el Consell Comarcal posarà a disposició les desbrossadores habitualment destinades a la Brigada. El Consell Comarcal del Solsonès realitzarà un manteniment, amb caràcter trimestral, de les desbrossadores que siguin de la seva titularitat, l'import del qual es repartirà de manera proporcional entre els ajuntaments usuaris d'aquestes i també l'entitat comarcal. Es tindrà en compte per al càlcul d'aquesta despesa els dies d'ús. En cas de reparació, la despesa s'imputarà directament a l'Ajuntament on s'hagi malmès la màquina.
Sisè. Quan es mobilitzi el personal en concepte de Brigada, les despeses de quilometratge seran assumides inicialment pel Consell Comarcal però aquestes seran imputades, amb posterioritat, a l’Ajuntament que l'hagi sol∙licitat. Pel que fa al manteniment i reparació de les eines a emprar per la brigada s'aplicarà el mateix que l'assenyalat en el punt cinquè d'aquest acord.
Setè. Que es notifiqui la present resolució al Consell Comarcal del Solsonès, sense perjudici que pugui formular qualsevol recurs que consideri oportú.


	Expedient 209/2019. Pacte-conveni de l’Ajuntament de Solsona – Article 1. Àmbit personal

	Favorable
	Tipus de votació: unanimitat

	Vist que el pacte-conveni de l’Ajuntament de Solsona, d’aplicació a tot el personal que presta serveis a l’Ajuntament, aprovat pel Ple municipal, el dia 13 de juny de 2013, i publicat al Butlletí Oficial de la Província de Lleida número 4, del dia 8 de gener de 2014, a l’article 1. Àmbit personal, estableix el següent:
«Article 1. Àmbit personal
Aquest pacte-conveni és d’aplicació general a tot el personal que presti serveis a l’Ajuntament de Solsona, a excepció dels organismes autònoms.
S’exceptuen aquells treballadors que desenvolupin llocs de treball d’alta direcció, el personal amb contracte de formació en col·laboració amb altres entitats (que es  regiran pel que s’estipuli en el corresponent contracte) i el personal contractat mitjançant Plans d’Ocupació o altres subvencions.»
Vist que durant la vigència del pacte-conveni s’ha vist que la no inclusió de tots els tipus de personal en alguna ocasió ha generat alguna incidència en la gestió d’aquest personal i podria suposar un greuge vers els seus drets;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda incorporar tot el personal que presti serveis a l’Ajuntament al pacte-conveni de l’Ajuntament de Solsona a partir de l’exercici 2019.


	Expedient 210/2019. Nou horari de l'OAC, a partir de l'1 de febrer de 2019

	Favorable
	Tipus de votació: unanimitat

	Vist que s’ha realitzat un seguiment de l’activitat registrada els dissabtes al matí a l’OAC i el volum de consultes i gestions d’aquest dia de la setmana és tan baix que requereix un replantejament de l’organització interna de l'oficina;
Vist que un cop valorat es considera que pot resultar més útil oferir la possibilitat de realitzar tràmits i consultes a l’OAC els dilluns a la tarda i, per a qui no tingui cap altra opció que anar-hi el cap de setmana, obrir el darrer dissabte de cada mes amb el mateix horari com fins ara;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el nou horari de l’OAC, a partir del dia 1 de febrer de 2019, i que s’especifica a continuació:
- Dilluns, de 8.30 a 19.00 hores (ininterrompudament), excepte els dilluns dels mesos de juliol i agost, que serà de 8.30 a 14.30 hores
- De dimarts a divendres, de 8.30 a 14.30 hores
- Últim dissabte de cada mes, de 9.00 a 13.00 hores.


SUBVENCIONS
	Expedient 196/2019. Càritas Arxiprestat de Solsona-Morunys – ajut visita Pou de Gel

	Favorable
	Tipus de votació: unanimitat

	Vista la sol·licitud presentada i subscrita per Càritas Arxiprestal de Solsona-Morunys, amb NIF núm. R2500279A, en què demana el finançament d'una sortida el dia 31 de gener, de les 9.00 a les 10.00 hores, al Pou de Gel, per fer un taller de conversa en català amb unes 10 o 15 dones magrebins;
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita.


URBANISME
	Expedient 1450/2018. Aprovació reformulació del projecte “Recuperació d'un tram de la muralla de Solsona al passeig del Vall Calent"

	Favorable
	Tipus de votació: unanimitat

	Vista la reformulació del projecte “Recuperació d'un tram de la muralla de Solsona al passeig del Vall Calent", redactada pels Serveis Tècnics Municipals;
A proposta de la regidora delegada d'Urbanisme,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar la reformulació del projecte “Recuperació d'un tram de la muralla de Solsona al passeig del Vall Calent".


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

